Kgoro ya ka e tla ba le boikarabelo bja go hlapetša tšwelopele ya go tsenywa tirišong ga leano le. Mananeo ao a nyakegago le a maleba a tlhapetšo le a go bega a gare a a beakanywa go dira gore se se direge. Ke ithekgile ka Lekgotla la Bosetšhaba la Mahlale go lebelediša dipego tšeo di dirilwego ke Kgoro ya ka, gomme ge go nyakega, go thoma dinyakišišo tše e lego tša lona, go nkeletša ka merero e mengwe le e mengwe ye e ka nyakago gore maanotshepedišo a lebeledišwe leswa goba go be le mekgwa e meswa ya go tsenya tirišong. Dikatlego le ditšhitego di swanetše go ngwalwa gore ka moka ga rena re kgone go ka ithuta ka mešomo e mebotse le ka diphošo. Leano le gape e swanetše go ba leo le sepedišanago le diphetogo. Ke letetše go amogela dipego tša go tšwa Kgorong ya ka, le go Lekgotla la Bosetšhaba la Mabokgoni, ka ga tšwelopele ye e bilego gona go kgotsofatša dilaetši tša katlego. Le gona ke laletša Lekgotla gore le dule le lebelediša dinepo nako le nako go kgonthiša gore di dula di kgotsofatša dinyakwa tše bohlokwahlokwa tša naga ya rena.